[pic] | ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ |

Βρυξέλλες, 14.3.2006

COM(2006) 124 τελικό

ΑΝΑΚΟΙΝΩΣΗ ΤΗΣ ΕΠΙΤΡΟΠΗΣΣΤΟ ΕΥΡΩΠΑΪΚΟ ΚΟΙΝΟΒΟΥΛΙΟ, ΣΤΟ ΣΥΜΒΟΥΛΙΟ, ΣΤΗΝ ΕΥΡΩΠΑΪΚΗ ΟΙΚΟΝΟΜΙΚΗ ΚΑΙ ΚΟΙΝΩΝΙΚΗ ΕΠΙΤΡΟΠΗ ΚΑΙ ΣΤΗΝ ΕΠΙΤΡΟΠΗ ΤΩΝ ΠΕΡΙΦΕΡΕΙΩΝ

Πολιτικά επιτεύγματα κατά το 2005

ΑΝΑΚΟΙΝΩΣΗ ΤΗΣ ΕΠΙΤΡΟΠΗΣΣΤΟ ΕΥΡΩΠΑΪΚΟ ΚΟΙΝΟΒΟΥΛΙΟ, ΣΤΟ ΣΥΜΒΟΥΛΙΟ, ΣΤΗΝ ΕΥΡΩΠΑΪΚΗ ΟΙΚΟΝΟΜΙΚΗ ΚΑΙ ΚΟΙΝΩΝΙΚΗ ΕΠΙΤΡΟΠΗ ΚΑΙ ΣΤΗΝ ΕΠΙΤΡΟΠΗ ΤΩΝ ΠΕΡΙΦΕΡΕΙΩΝ

Πολιτικά επιτεύγματα κατά το 2005

1. ετος σημαντικων προκλησεων για την ευρωπη

Στην παρούσα σύνθεση των πολιτικών επιτευγμάτων, η οποία εμφανίζεται για πρώτη φορά το 2006, καθορίζονται τα πεπραγμένα της Επιτροπής για την υλοποίηση των πενταετών στρατηγικών της στόχων: της προώθησης της ευημερίας, της ασφάλειας και της ενίσχυσης του ρόλου της Ευρώπης στον κόσμο[1]. Το πρώτο πλήρες έτος της Επιτροπής Barroso χαρακτηρίστηκε από την ανάληψη πολυμέτωπης δράσης στο πλαίσιο εταιρικής σχέσης με τα ευρωπαϊκά θεσμικά όργανα, τα κράτη μέλη και άλλους φορείς. Το παρόν έγγραφο, μαζί με τη σύνθεση θεμάτων διαχείρισης και ελέγχου, αποτελεί την τελευταία φάση του κύκλου στρατηγικού σχεδιασμού και προγραμματισμού (ΣΣΠ) της Επιτροπής. Τα εν λόγω δύο έγγραφα αποτελούν μέρος ενός συνόλου που αποτελεί το μέσο με το οποίο η Επιτροπή λογοδοτεί σχετικά με τις δεσμεύσεις που έχουν αναληφθεί προκειμένου να παραχθούν αποτελέσματα, καθώς και σχετικά με την άσκηση των διαχειριστικών αρμοδιοτήτων της.

Το 2005 χαρακτηρίστηκε από φυσικές καταστροφές, τρομοκρατικές επιθέσεις, καθώς και συνεχιζόμενους χαμηλούς ρυθμούς οικονομικής ανάπτυξης και υψηλά ποσοστά ανεργίας σε πολλά κράτη μέλη. Ήταν επίσης ένα έτος προκλήσεων για την ευρωπαϊκή ολοκλήρωση, με αρνητικά αποτελέσματα δημοψηφισμάτων για τη συνταγματική συνθήκη σε δύο ιδρυτικά κράτη μέλη και αβεβαιότητα όσον αφορά τις δημοσιονομικές προοπτικές της ΕΕ για την περίοδο 2007-2013. Το έτος τελείωσε ωστόσο με ένα θετικότερο στοιχείο. Στην άτυπη σύνοδο των αρχηγών κρατών ή κυβερνήσεων, που διεξήχθη στο Hampton Court, επιτεύχθηκε συναίνεση που επιβεβαίωσε την ανάλυση της Επιτροπής σχετικά με τον τρόπο διασφάλισης των ευρωπαϊκών αξιών στο πλαίσιο της παγκοσμιοποίησης. Συμφωνήθηκε ότι ήταν αναγκαία η ευρωπαϊκή παρέμβαση για την αντιμετώπιση ζητημάτων ζωτικής σημασίας για το μέλλον της Ευρώπης, όπως της έρευνας και καινοτομίας, της ανώτερης εκπαίδευσης, της ενέργειας, της διαχείρισης των συνόρων, της μετανάστευσης και του δημογραφικού μέλλοντος της Ευρώπης. Το Δεκέμβριο, το Ευρωπαϊκό Συμβούλιο κατέληξε σε συμφωνία για τις δημοσιονομικές προοπτικές. Στις διαπραγματεύσεις αυτές η Επιτροπή διαδραμάτισε σημαντικό ρόλο και εξακολουθεί να διαδραματίζει το ρόλο του έντιμου διαμεσολαβητή στις διαπραγματεύσεις μεταξύ του Κοινοβουλίου και του Συμβουλίου προκειμένου να ολοκληρωθεί το δημοσιονομικό πλαίσιο για τα επόμενα επτά έτη. Προβλέπεται επίσης το 2008-2009 γενική επανεξέταση των εσόδων και δαπανών της ΕΕ.

Όσον αφορά τις νέες προτάσεις, οι περισσότερες πρωτοβουλίες που επισημαίνονται στην παρούσα σύνθεση εντάσσονται στο πλαίσιο του προγράμματος εργασίας της Επιτροπής για το 2005. Οι καταβληθείσες προσπάθειες στο πλαίσιο του στρατηγικού σχεδιασμού και προγραμματισμού για την επικέντρωση στις βασικές πολιτικές προτεραιότητες και για να εκφράζονται οι προτεραιότητες αυτές στα ληφθέντα μέτρα εξακολουθούν να συνεχίζουν να δίνουν καρπούς. Εγκρίθηκε το 90% περίπου των θεμάτων προτεραιότητας, γεγονός που αποτελεί σημαντική βελτίωση σε σχέση με τα προηγούμενα έτη, αλλά και ισορροπημένο αποτέλεσμα (με 22, 25, 24 και 18 εγκριθείσες προτάσεις για κάθε στόχο)[2]. Σημαντικότερο στοιχείο είναι ότι οι προτάσεις συμβάλλουν στην επίτευξη πραγματικής προόδου προς την κατεύθυνση της υλοποίησης των βασικών στόχων της Ένωσης. Εντούτοις, η υποβολή πρότασης από μέρους της Επιτροπής αποτελεί μόνο το πρώτο βήμα. Προκειμένου να μετατραπούν οι προτάσεις σε συγκεκριμένες βελτιώσεις των πολιτικών που χαράσσονται για τους ευρωπαίους πολίτες, οι προτεινόμενες πολιτικές πρέπει επίσης να προωθούνται με την έγκριση νομοθετικών διατάξεων στο Συμβούλιο και το Κοινοβούλιο, αλλά και με την επιδίωξη ευρείας συναίνεσης για το μπορεί να πράξει η Ευρώπη και σε ποια κατεύθυνση θα πρέπει να επικεντρώσει την ενέργειά της. Η εν λόγω εταιρική σχέση παραμένει βασική για την υλοποίηση των στόχων που προσπαθεί να επιτύχει η Επιτροπή.

2. ευημερια

‘ …να καταστήσουμε την ευρωπαϊκή οικονομία μια από τις πιο ελκυστικές για τις επενδύσεις, για την παραγωγή, για την εργασία… ’ (Στρατηγικός στόχος 2005-2009)

Η στρατηγική της Λισαβόνας

Το εαρινό Ευρωπαϊκό Συμβούλιο έκανε ένα αποφασιστικό βήμα προς τα εμπρός και έδωσε νέα ώθηση στη στρατηγική της Λισαβόνας . Η στρατηγική της Λισαβόνας αναθεωρήθηκε και επικεντρώθηκε στην επίτευξη δύο βασικών στόχων: στην περισσότερο έντονη και διαρκή ανάπτυξη και στη δημιουργία περισσότερων και καλύτερων θέσεων απασχόλησης. Κεντρικό στοιχείο της αναθεωρημένης στρατηγικής της Λισαβόνας ήταν η ανάγκη να αναληφθεί δράση σε όλα τα επίπεδα: το ευρωπαϊκό, το εθνικό, το περιφερειακό και το τοπικό.

Η δέσμευση των κρατών μελών στο πλαίσιο της αναθεωρημένης στρατηγικής της Λισαβόνας ενισχύθηκε με τη σύναψη συμφωνίας σχετικά με τις πολυετείς ολοκληρωμένες κατευθυντήριες γραμμές για την ανάπτυξη και την απασχόληση (2005-2008). Οι εν λόγω κατευθυντήριες γραμμές διασφαλίζουν μεγαλύτερη συνεκτικότητα, με μεγαλύτερη έμφαση στην ανάπτυξη και την απασχόληση, καθώς και σαφή οδικό χάρτη για το σχεδιασμό των εθνικών μεταρρυθμίσεων. Σε ευρωπαϊκό επίπεδο, η Επιτροπή πρότεινε επίσης την κατάρτιση ενός κοινοτικού προγράμματος της Λισαβόνας , το οποίο προβλέπει ειδικές ενέργειες σε επίπεδο ΕΕ προκειμένου να δοθεί στο γενικό πλαίσιο ευρωπαϊκή διάσταση και να ενισχυθούν και να συμπληρωθούν τα εθνικά μέτρα. Τα δύο τρίτα των αρχικά προβλεπόμενων ενεργειών έχουν ήδη εγκριθεί από την Επιτροπή. Εντούτοις, πολλά από τα χρηματοδοτικά μέτρα εξαρτώνται από την τελική μορφή και την εφαρμογή των δημοσιονομικών προοπτικών.

Το σύμφωνο σταθερότητας και ανάπτυξης

Η δημιουργία ανάπτυξης και θέσεων απασχόλησης σε μια βιώσιμη βάση απαιτεί ευνοϊκό μακροοικονομικό περιβάλλον. Μετά από πρόταση της Επιτροπής, το Συμβούλιο συμφώνησε να επανεξετάσει το Σύμφωνο Σταθερότητας και Ανάπτυξης . Στην πράξη, οι χώρες με χαμηλό δημόσιο χρέος και μεγάλο αναπτυξιακό δυναμικό θα μπορούν να παρουσιάζουν μεσοπρόθεσμα ελαφρό έλλειμμα, ενώ για τις λοιπές χώρες θα απαιτείται ισοσκελισμένος προϋπολογισμός ή πλεόνασμα. Θα καταστεί επίσης ευχερέστερο για τα κράτη μέλη να προβαίνουν σε διαρθρωτικές μεταρρυθμίσεις με άμεσες μακροπρόθεσμες εξοικονομήσεις κα να βελτιώσουν μακροπρόθεσμα τη δημοσιονομική βιωσιμότητα. Κατά συνέπεια, η μεταρρύθμιση διασφαλίζει μεγαλύτερη συνεκτικότητα μεταξύ των στόχων της δημοσιονομικής πειθαρχίας και της εφαρμογής της στρατηγικής της Λισαβόνας.

Ανταγωνιστικότητα

Για να ενισχυθεί η ανάπτυξη των επιχειρήσεων στην Ευρώπη, η Επιτροπή διαμόρφωσε μια ολοκληρωμένη βιομηχανική πολιτική με την οποία θεσπίζονται τομεακές και εγκάρσιες πρωτοβουλίες για τα προσεχή έτη. Η πολιτική αυτή τονίζει την ανάγκη λήψης μέτρων σε σχετικούς τομείς, όπως για παράδειγμα την πρόσβαση σε αγορές, τα δικαιώματα πνευματικής ιδιοκτησίας, τις ικανότητες και τα περιφερειακά ταμεία για τη διαρθρωτική προσαρμογή. Οι μικρομεσαίες επιχειρήσεις (ΜΜΕ) αποτελούν κύρια πηγή θέσεων απασχόλησης και καινοτομίας, διαδραματίζουν όμως πολύ μικρότερο ρόλο στην εσωτερική αγορά σε σχέση με τις μεγαλύτερες επιχειρήσεις. Για να βοηθηθούν οι ΜΜΕ να καταστούν περισσότερο ανταγωνιστικές, να βελτιωθεί η πρόσβασή τους στην αγορά και να περιοριστεί η γραφειοκρατία, η Επιτροπή ενέκρινε μια ολοκληρωμένη πολιτική για τις ΜΜΕ . Πρότεινε επίσης ένα πρόγραμμα-πλαίσιο για την ανταγωνιστικότητα και την καινοτομία (ΠΑΚ) , που καταρτίστηκε προκειμένου να απλουστευθεί η πρόσβαση σε κατάλληλη στήριξη των ΜΜΕ που αναζητούν να αυξήσουν το επιχειρηματικό τους κεφάλαιο και να εντείνουν τη χρήση τεχνολογιών της πληροφορίας και της επικοινωνίας (ΤΠΕ), περιβαλλοντικών τεχνολογιών και ανανεώσιμων πηγών ενέργειας. Η Επιτροπή συνέστησε μια ομάδα υψηλού επιπέδου ( CARS 21 ), η οποία υπέβαλε συστάσεις προκειμένου να ενισχυθεί η απασχόληση και η παγκόσμια ανταγωνιστικότητα της ευρωπαϊκής αυτοκινητοβιομηχανίας, στηρίζοντας παράλληλα την περαιτέρω πρόοδο στους τομείς της ασφάλειας και της περιβαλλοντικής απόδοσης σε προσιτές τιμές για τους καταναλωτές.

Για να βελτιωθεί το φορολογικό και τελωνειακό περιβάλλον των επιχειρήσεων, η Επιτροπή εξέδωσε ανακοίνωση σχετικά με τη συμβολή των φορολογικών και τελωνειακών πολιτικών στη στρατηγική της Λισαβόνας . Ο στόχος είναι να απαλλαγούν οι ευρωπαϊκές επιχειρήσεις από τις άχρηστες συμπληρωματικές δαπάνες τις οποίες συνεπάγεται η λειτουργία των 25 εθνικών φορολογικών συστημάτων και να βοηθηθούν ώστε να επωφεληθούν πλήρως από την εσωτερική αγορά. Στο πλαίσιο αυτό, η Επιτροπή προώθησε ένα πιλοτικό καθεστώς φορολόγησης βάσει των κανόνων του κράτους εγκατάστασης , με το οποίο εξετάζονται τα φορολογικά εμπόδια τα οποία αντιμετωπίζουν οι ΜΜΕ και καθορίζει ένα σύστημα φορολόγησης που θα μπορούσε να εφαρμοστεί στις διασυνοριακές συναλλαγές τους. Για να αυξηθεί η ανταγωνιστικότητα των εταιρειών με τη μείωση του κόστους συμμόρφωσης, η Επιτροπή πρότεινε έναν εκσυγχρονισμένο τελωνειακό κώδικα σε συνδυασμό με τη χρήση της τεχνολογίας των πληροφοριών προκειμένου να καθιερωθεί στην ΕΕ ένα ηλεκτρονικό τελωνειακό περιβάλλον χωρίς χαρτί . Η Επιτροπή εξέδωσε επίσης ανακοίνωση σχετικά με την αντίδραση των τελωνειακών αρχών στις πλέον πρόσφατες τάσεις όσον αφορά τις πρακτικές παραποίησης/απομίμησης και πειρατείας , στην οποία καθορίζονται οι τομείς δράσης που έχουν προτεραιότητα. Οι πρακτικές παραποίησης/απομίμησης αποτελούν απειλή για την καινοτομία, την ανταγωνιστικότητα, το νόμιμο εμπόριο, την απασχόληση, τα φορολογικά έσοδα, καθώς και την ασφάλεια και την υγεία των ευρωπαίων πολιτών.

Η Επιτροπή έθεσε επίσης σε εφαρμογή ένα σχέδιο δράσης για τις κρατικές ενισχύσεις, μια μακρόπνοη δέσμη μεταρρυθμίσεων που έχει ως στόχο να καταστήσει αποδοτικότερο, διαφανέστερο, δικαιότερο και αποτελεσματικότερο το κοινοτικό καθεστώς χορήγησης κρατικών ενισχύσεων. Το εν λόγω σχέδιο δράσης ενθαρρύνει τα κράτη μέλη να παρέχουν αυξημένες ενισχύσεις για την έρευνα και ανάπτυξη, την καινοτομία και τα επιχειρηματικά κεφάλαια μικρών επιχειρήσεων, και να βελτιώσουν τις δημόσιες υπηρεσίες.

Η ενιαία αγορά

Το 2005, εγκρίθηκαν σχεδόν όλα τα προταθέντα μέτρα στο σχέδιο δράσης για τις χρηματοδοτικές υπηρεσίες και δημοσιεύτηκε ένα λευκό βιβλίο για την πολιτική σχετικά με τις χρηματοοικονομικές υπηρεσίες , στο οποίο χαράσσεται η στρατηγική για τα επόμενα 5 έτη. Η Επιτροπή έλαβε μέτρα για την προώθηση της αποτελεσματικότητας της παροχής υπηρεσιών σε ολόκληρη την Ευρώπη, προς όφελος των καταναλωτών και των επιχειρήσεων. Πρότεινε τη δημιουργία ενός ενιαίου χώρου πληρωμών , με στόχο να καταστούν οι διασυνοριακές πληρωμές το ίδιο εύκολες, φθηνές και ασφαλείς με τις πληρωμές που πραγματοποιούνται στο εσωτερικό ενός κράτους μέλους. Με την πλήρη εφαρμογή του, η ευρωπαϊκή οικονομία θα μπορέσει να εξοικονομήσει 50 έως 100 δισεκατ. ευρώ ετησίως. Η Επιτροπή πρότεινε επίσης μια οδηγία για τις διασυνοριακές συγχωνεύσεις , η οποία εγκρίθηκε από το Ευρωπαϊκό Κοινοβούλιο και το Συμβούλιο και θα παράσχει τη δυνατότητα στις επιχειρήσεις που είναι εγκατεστημένες σε διάφορες χώρες της Ένωσης να συνεργάζονται και να αναδιαρθρώνονται πολύ πιο εύκολα στο πλαίσιο της ενιαίας αγοράς. Για τη διευκόλυνση των επενδύσεων σε άλλα κράτη μέλη, η Επιτροπή πρότεινε επίσης την επέκταση των δικαιωμάτων των διασυνοριακών μετόχων , γεγονός που θα διευκολύνει τους επενδυτές, σε ολόκληρη την ΕΕ, να λαμβάνουν εγκαίρως τις σχετικές πληροφορίες και να ασκούν το δικαίωμα ψήφου χωρίς να αντιμετωπίζουν περιττά εμπόδια.

Με την πρότασή της για τη φορολογία αυτοκινήτων, η Επιτροπή αποσκοπεί στη βελτίωση της λειτουργίας της εσωτερικής αγοράς, με την άρση των υφιστάμενων εμποδίων για τη μεταβίβαση των επιβατικών αυτοκινήτων από ένα κράτος μέλος σε άλλο. Θα προωθηθεί επίσης η περιβαλλοντική βιωσιμότητα μέσω της αναδιάρθρωσης της φορολογικής βάσης τόσο των τελών ταξινόμησης όσο και των ετήσιων τελών κυκλοφορίας, προκειμένου να συμπεριληφθούν στοιχεία που θα συνδέονται άμεσα με τις εκπομπές διοξειδίου του άνθρακα των επιβατικών αυτοκινήτων.

Όσον αφορά την πρόταση για την ‘καταχώριση, την αξιολόγηση και την αδειοδότηση των χημικών προϊόντων’ (REACH), επιτεύχθηκε πρόοδος στα πλαίσια του Ευρωπαϊκού Κοινοβουλίου και του Συμβουλίου. Ο νέος κανονισμός θα αντικαταστήσει 40 ισχύουσες νομικές πράξεις και θα δημιουργήσει ενιαίο σύστημα για όλες τις χημικές ουσίες. Θα προωθήσει επίσης την υποκατάσταση επικίνδυνων χημικών ουσιών, ενισχύοντας κατά τον τρόπο αυτό την καινοτομία μέσω της ανάπτυξης νέων και ασφαλέστερων ουσιών.

Καινοτομία

Βασικός τρόπος για να τονώσει η ΕΕ την ανάπτυξη και να δημιουργήσει νέες θέσεις απασχόλησης είναι η ανάπτυξη των ικανοτήτων της για την παραγωγή γνώσεων που θα διαχέονται μέσω της εκπαίδευσης και θα εδραιώνονται μέσω της καινοτομίας. Προς τον σκοπό αυτό, η Επιτροπή εξέδωσε ανακοίνωση με τίτλο ‘Δημιουργία του ευρωπαϊκού χώρου έρευνας στον τομέα της γνώσης για την ανάπτυξη’ , στην οποία καθορίζονται οι στρατηγικοί στόχοι για την ευρωπαϊκή έρευνα. Υπέβαλε επίσης μια λεπτομερή προσέγγιση όσον αφορά το 7 ο πρόγραμμα-πλαίσιο (7 ο ΠΠ) για την έρευνα και την τεχνολογική ανάπτυξη (2007-2013). Με το 7οΠΠ θα εκσυγχρονιστεί η σχετική με την έρευνα διαδικασία σε ευρωπαϊκή κλίμακα και θα καθιερωθούν καινοτόμοι μηχανισμοί όπως είναι το Ευρωπαϊκό Συμβούλιο Έρευνας. Για να ενισχυθεί η κινητοποίηση των επενδύσεων που απαιτούνται για την επίτευξη του στόχου της επένδυσης του 3 % του ΑΕΠ στην έρευνα μέχρι το 2010 και για να βελτιωθούν οι συνθήκες για επενδύσεις του ιδιωτικού τομέα στην έρευνα και την καινοτομία, η Επιτροπή υπέβαλε ένα ολοκληρωμένο σχέδιο δράσης για την καινοτομία και την έρευνα . Το εν λόγω σχέδιο αφορά ζητήματα όπως την ανάληψη φορολογικών πρωτοβουλιών για την έρευνα, τη χρήση δημόσιων συμβάσεων για καινοτόμα προϊόντα και υπηρεσίες, τη δημιουργία μιας ευρωπαϊκής αγοράς εργασίας για ερευνητές και τη συνεργασία και τη μεταφορά τεχνολογίας μεταξύ πανεπιστημίων και επιχειρήσεων. Στο μεταξύ, η Επιτροπή εξακολούθησε να εφαρμόζει και να διαχειρίζεται το 6ο πρόγραμμα-πλαίσιο για την έρευνα, του οποίου ο συνολικός προϋπολογισμός ανέρχεται σε 19 δισεκατ. ευρώ για την περίοδο 2002-2006. Η Επιτροπή χάραξε επίσης μια στρατηγική για την ανάπτυξη των νανοεπιστημών και των νανοτεχνολογιών, τα αποτελέσματα των οποίων θα έχουν σημαντικές επιπτώσεις στην εξέλιξη της ευρωπαϊκής βιομηχανίας, με παράλληλη διατήρηση της απασχόλησης και επομένως και της οικονομικής και κοινωνικής συνοχής. Το 2005 χαρακτηρίστηκε επίσης από την ολοκλήρωση μακρών διαπραγματεύσεων για το ITER (ένα διεθνές πειραματικό πρόγραμμα ευρείας κλίμακας για την ανάπτυξη της παραγωγής ηλεκτρικής ενέργειας από σύντηξη) και τη λήψη απόφασης για την εγκατάστασή του (στο Cadarach της Γαλλίας).

Για την τόνωση της καινοτομίας και της απασχόλησης μέσω της χρήσης των τεχνολογιών των πληροφοριών και των επικοινωνιών (ΤΠΕ), η Επιτροπή παρουσίασε μια κοινοτική στρατηγική για την κοινωνία της πληροφορίας - i2010 . Στόχος είναι η δημιουργία ενιαίας αγοράς για τις υπηρεσίες στους τομείς της κοινωνίας της πληροφορίας και των μέσων επικοινωνίας, ο περιορισμός του γεωγραφικού και κοινωνικού «ψηφιακού χάσματος» και η διασφάλιση της ενσωμάτωσης και η κατά 80 % αύξηση των επενδύσεων της έρευνας στον τομέα των ΤΠΕ. Ο τομέας ανωτάτου επιπέδου «.eu» παρέχει στις ευρωπαϊκές εταιρείες και τους ευρωπαίους πολίτες ένα νέο χώρο στο Διαδίκτυο, ενώ παράλληλα προωθεί μια ευρωπαϊκή διαδικτυακή ταυτότητα. Εντός τριών ωρών από την επίσημη καθιέρωση του εν λόγω τομέα υποβλήθηκαν περί τις 100.000 αιτήσεις. Η Επιτροπή πρότεινε επίσης μια οδηγία για το οπτικοακουστικό περιεχόμενο (‘ Τηλεόραση χωρίς σύνορα ’), που αποσκοπεί στην ισότιμη αντιμετώπιση όλων των εταιρειών που παρέχουν υπηρεσίες τηλεοπτικού τύπου, για παράδειγμα μέσω της παραδοσιακής τηλεόρασης, του Διαδικτύου ή των κινητών τηλεφώνων. Η οδηγία αυτή θα εναρμονίσει τους κανόνες τους σχετικούς με τη διαφήμιση και κατά τον τρόπο αυτό θα διασφαλίσει μεγαλύτερη ελαστικότητα για τη χρηματοδότηση του οπτικοακουστικού περιεχομένου.

Δια βίου μάθηση

Βασικές προϋποθέσεις για την αλλαγή είναι η ύπαρξη ειδικευμένου εργατικού δυναμικού καθώς και αγορών εργασίας ικανών να ενθαρρύνουν τη δημιουργία θέσεων απασχόλησης. Η κοινή έκθεση Συμβουλίου/Επιτροπής σχετικά με την επιτευχθείσα πρόοδο για την εφαρμογή του προγράμματος εκπαίδευσης και κατάρτισης 2010 καταδεικνύει ότι οι μεταρρυθμίσεις των εθνικών συστημάτων κινούνται προς την ορθή κατεύθυνση, θα πρέπει όμως τα κράτη μέλη να επιταχύνουν τις εν λόγω μεταρρυθμίσεις. Το Ευρωπαϊκό Κοινοβούλιο και το Συμβούλιο καθόρισαν τους βασικούς άξονες των τριών βασικών κοινοτικών προγραμμάτων για την εκπαίδευση, την επαγγελματική κατάρτιση και τη νεολαία για την περίοδο 2007-2013. Κατά το 2005, 160.000 φοιτητές έλαβαν υποτροφία Erasmus για να σπουδάσουν στο εξωτερικό, ενώ 67.000 πολίτες ολοκλήρωσαν μια επαγγελματική περίοδο άσκησης στο πλαίσιο του προγράμματος Leonardo da Vinci . Συνολικά, κατά τη διάρκεια του εν λόγω έτους, τα προγράμματα για τη νεολαία, την εκπαίδευση και την επαγγελματική κατάρτιση επέτρεψαν να συμμετάσχουν σε δράσεις κινητικότητας περί τα 400.000 άτομα. Για την ενίσχυση της κινητικότητας του εργατικού δυναμικού, η Επιτροπή υπέβαλε πολλές νομοθετικές προτάσεις για τον συντονισμό των συστημάτων κοινωνικής ασφάλισης , όπως για παράδειγμα την οδηγία για τη βελτίωση της δυνατότητας µμεταφοράς δικαιωµάτων επικουρικής σύνταξης. Εξάλλου, τέθηκε σε ισχύ πρόταση της Επιτροπής για την απλούστευση της πολύπλοκης νομοθεσίας σχετικά με την αναγνώριση των προσόντων , γεγονός που θα διασφαλίσει ένα ταχύ και απλό σύστημα με το οποίο τα προσόντα που έχουν αποκτήσει ορισμένοι πολίτες σε ένα συγκεκριμένο κράτος μέλος θα αναγνωρίζονται στα λοιπά κράτη μέλη. Με την κατάρτιση σχεδίου δράσης για τη νόμιμη μετανάστευση αναπτύχθηκαν μέτρα για την αντιμετώπιση του βασικού ζητήματος των κανόνων εισδοχής οικονομικών μεταναστών.

Eνέργεια και μεταφορές

Η Επιτροπή ξεκίνησε μια έρευνα για τη λειτουργία των αγορών φυσικού αερίου και ηλεκτρικής ενέργειας. Χάρη στην απελευθέρωση, οι τιμές ηλεκτρικής ενέργειας στην ΕΕ είναι σήμερα χαμηλότερες σε σχέση με εκείνες πριν από δέκα έτη. Εντούτοις, απαιτείται η ανάληψη περαιτέρω δράσης προκειμένου να δημιουργηθούν ανταγωνιστικές και ολοκληρωμένες αγορές ενέργειας , γεγονός που εξακολουθεί να αποτελεί ουσιαστικό στοιχείο για την ενίσχυση της ανταγωνιστικότητας της ευρωπαϊκής βιομηχανίας. Η συμβολή του τομέα των μεταφορών στην τεχνολογική καινοτομία και την οικονομική ανάπτυξη έχει αυξηθεί χάρη στα νέα ευρωπαϊκά βιομηχανικά σχέδια μεγάλης κλίμακας. Ένα παράδειγμα είναι το Ευρωπαϊκό Σύστημα Διαχείρισης της Σιδηροδρομικής Κυκλοφορίας , το οποίο καθιστά τις σιδηροδρομικές μεταφορές ανταγωνιστικότερες, ενώ παράλληλα διασφαλίζει την αποτελεσματική διαλειτουργικότητα μεταξύ των εθνικών συστημάτων. Ένα άλλο παράδειγμα είναι το ερευνητικό πρόγραμμα για τη διαχείριση της εναέριας κυκλοφορίας στον ενιαίο ευρωπαϊκό ουρανό, τεχνολογικό σκέλος του προγράμματος «Ενιαίος ευρωπαϊκός ουρανός» (SESAR) , με το οποίο θα δημιουργηθεί ένα σύγχρονο σύστημα για τον έλεγχο της εναέριας κυκλοφορίας. Το πρόγραμμα SESAR θα μειώσει το κόστος για τους αερομεταφορείς και θα μπορούσε να δημιουργήσει έως και 200.000 θέσεις απασχόλησης στην Ευρώπη. Το Galileo , το ευρωπαϊκό παγκόσμιο σύστημα δορυφορικής πλοήγησης, είναι πλέον πραγματικότητα και ο πρώτος πειραματικός δορυφόρος εκτοξεύθηκε με επιτυχία το Δεκέμβριο. Το πρόγραμμα αυτό θα μπορούσε να δημιουργήσει στην Ευρώπη περισσότερες από 150.000 θέσεις απασχόλησης υψηλής ειδίκευσης. Εξάλλου, εγκρίθηκαν από το Ευρωπαϊκό Κοινοβούλιο και το Συμβούλιο νέοι ευρωπαϊκοί κοινωνικοί κανόνες στον τομέα των οδικών μεταφορών , οι οποίοι θα βελτιώσουν την οδική ασφάλεια και θα δημιουργήσουν ισότιμους όρους όσον αφορά τα κοινωνικά δικαιώματα των εργαζομένων στον τομέα αυτό.

3. αλληλέγγυη

‘…ικανοποίηση των αναγκών των σημερινών γενεών αλλά όχι εις βάρος της δυνατότητας των επόμενων γενεών να ικανοποιούν τις δικές τους ανάγκες…’ (Στρατηγικός στόχος 2005-2009)

Κοινωνική αλληλεγγύη

Η Επιτροπή επανεξέτασε την ατζέντα κοινωνικής πολιτικής , προκειμένου να βοηθήσει στον εκσυγχρονισμό του ευρωπαϊκού κοινωνικού προτύπου σύμφωνα με τη στρατηγική της Λισαβόνας για την ανάπτυξη και την απασχόληση. Επικεντρώνεται σε δύο προτεραιότητες: την απασχόληση και την καταπολέμηση της φτώχειας με παράλληλη προώθηση των ίσων ευκαιριών. Καλύπτονται θέματα όπως η ανάγκη να ενημερωθούν οι διατάξεις του εργατικού δικαίου προκειμένου να ληφθούν υπόψη νέες μορφές εργασίας (για παράδειγμα, βραχυχρόνιες συμβάσεις) ή οι επιπτώσεις της γήρανσης του πληθυσμού. Τα μέτρα που ελήφθησαν προκειμένου να δοθεί συνέχεια στην εν λόγω ατζέντα περιλαμβάνουν την έγκριση πράσινου βιβλίου για τις δημογραφικές αλλαγές , μια ανακοίνωση για την αναδιάρθρωση των επιχειρήσεων και την απασχόληση , με την οποία προτείνονταν μέθοδοι πρόβλεψης και διαχείρισης της αλλαγής για την προώθηση της απασχόλησης, η χάραξη στρατηγικού πλαισίου για την παροχή ίσων ευκαιριών , καθώς και η δημιουργία Ευρωπαϊκού Ινστιτούτου για την Ισότητα των Φύλων . Στο πλαίσιο αυτό, η απόφαση του Ευρωπαϊκού Συμβουλίου να συνδέσει το Ευρωπαϊκό Σύμφωνο για τη Νεολαία με τη στρατηγική για την ανάπτυξη και την απασχόληση άνοιξε νέους δρόμους για τις πολιτικές που αποσκοπούν στην προώθηση της απασχόλησης και της κοινωνικής ένταξης των νέων. Με την ανακοίνωσή της σχετικά με τις ευρωπαϊκές πολιτικές για τη νεολαία , η Επιτροπή εξέφρασε τη βούληση αυτή υποβάλλοντας συγκεκριμένες προτάσεις για την υλοποίηση του εν λόγω συμφώνου. Η Επιτροπή πρότεινε επίσης ένα κανονιστικό πλαίσιο που αφορά την πολιτική της για τη συνοχή μετά το 2006 , καθώς και έναν κανονισμό για την εφαρμογή της πολιτικής αυτής. Τα μέτρα αυτά θα κατευθύνουν άμεσα την πολιτική συνοχής για την επίτευξη του στόχου της ανάπτυξης και απασχόλησης. Το εν λόγω πλαίσιο είναι επαρκώς ευέλικτο έτσι ώστε να παρέχει τη δυνατότητα σε κάθε κράτος μέλος ή περιφέρεια να χαράσσει ένα κατάλληλο συνδυασμό πολιτικών με βάση τη συγκεκριμένη οικονομική, κοινωνική, περιβαλλοντική, θεσμική και πολιτιστική κατάστασή του. Η Επιτροπή συνεργάστηκε επίσης στενά με τα κράτη μέλη για να προετοιμάσει τα εθνικά τους στρατηγικά πλαίσια αναφοράς , καθώς και τα εθνικά και περιφερειακά προγράμματά τους, ενώ εξακολούθησε να ενισχύει στόχους συνοχής στο πλαίσιο των εν εξελίξει προγραμμάτων της, παρέχοντας για την περιφερειακή πολιτική χρηματοδότηση της τάξης των 20 δισεκατ. ευρώ.

Η Επιτροπή πρότεινε έναν κανονισμό που αποσκοπεί στην επέκταση του πεδίου δραστηριοτήτων του Ευρωπαϊκού παρατηρητηρίου των φαινομένων ρατσισμού και ξενοφοβίας, μετατρέποντάς το σε Οργανισμό Θεμελιωδών Δικαιωμάτων της Ευρωπαϊκής Ένωσης . Ο οργανισμός αυτός θα είναι ένα ανεξάρτητο κέντρο εμπειρογνωμοσύνης που θα συνεργάζεται στενά με το Συμβούλιο της Ευρώπης. Θα παρέχει συμβουλές στα ευρωπαϊκά θεσμικά όργανα και τα κράτη μέλη σχετικά με το βέλτιστο τρόπο εκπόνησης ή εφαρμογής της κοινοτικής νομοθεσίας για τα θεμελιώδη δικαιώματα. Η νομοθετική πρωτοβουλία που αποσκοπεί στη διασφάλιση μη διακριτικής μεταχείρισης ατόμων μειωμένης κινητικότητας που ταξιδεύουν αεροπορικώς , αποτελεί παράδειγμα των προσπαθειών της Επιτροπής για την καταπολέμηση των διακρίσεων.

Τέλος, για την προώθηση της εκμάθησης γλωσσών και της γλωσσικής πολυμορφίας, η Επιτροπή εξέδωσε ανακοίνωση για την πολυγλωσσία στην ΕΕ . Στο έγγραφο αυτό παρουσιάζονται οι γλωσσικές γνώσεις ως επιθυμητή ικανότητα για όλους τους πολίτες και τονίζεται πόσο σημαντικές είναι οι γλωσσικές ικανότητες για την κινητικότητα των εργαζομένων και την ανταγωνιστικότητα της ευρωπαϊκής οικονομίας. Η Επιτροπή θα επιδιώξει να επενδύσει περισσότερο στη γλωσσική έρευνα και να καταστήσει προσβάσιμα τα δικά της κείμενα σε περισσότερες γλώσσες. Κάλεσε επίσης τα κράτη μέλη να προωθήσουν τη διδασκαλία, την εκμάθηση και τη χρησιμοποίηση γλωσσών.

Βιώσιμη διαχείριση και χρησιμοποίηση των πόρων και προστασία του περιβάλλοντος

Η Επιτροπή επανεξέτασε την ευρωπαϊκή στρατηγική για την αειφόρο ανάπτυξη , που εγκρίθηκε το 2001. Επιβεβαιώνοντας τη δέσμευση της Επιτροπής σχετικά με την αειφόρο ανάπτυξη, στην επανεξέταση εντοπίζονται πολλοί βασικοί τομείς στους οποίους απαιτείται η περαιτέρω ανάληψη δράσης, όπως είναι οι κλιματικές μεταβολές, η ενεργειακή επάρκεια και η χρησιμοποίηση των πόρων. Καθορίζονται επίσης ειδικές πρωτοβουλίες για να δοθεί ώθηση προκειμένου να επιτευχθεί πρόοδος.

Όσον αφορά το ζήτημα της κλιματικής μεταβολής, κατά το 2005 επιτεύχθηκαν ενθαρρυντικά αποτελέσματα, τόσο από άποψη εφαρμογής όσο και από άποψη αποτελεσματικότητας. Το επίπεδο εκπομπών αερίων θερμοκηπίου στην ΕΕ των 25 είναι χαμηλότερο κατά 5,5 % σε σύγκριση με τα επίπεδα του 1990. Εγκρίθηκαν όλα τα εθνικά σχέδια κατανομής των δικαιωμάτων εκπομπής CO2, παρέχοντας τη δυνατότητα να καταστεί πλήρως επιχειρησιακό το Ευρωπαϊκό σύστημα εμπορίας δικαιωμάτων εκπομπών. Προτάθηκαν επίσης πρωτοβουλίες για την προώθηση της μείωσης των εκπομπών από αυτοκίνητα οχήματα (‘Euro 5’) καθώς και στον τομέα των αεροπορικών μεταφορών. Κατά την διάσκεψη των Ηνωμένων Εθνών για την αλλαγή του κλίματος, που πραγματοποιήθηκε στο Μόντρεαλ το Δεκέμβριο, η Επιτροπή διαδραμάτισε σημαντικό ρόλο στη σύναψη συμφωνίας κατά την έναρξη των διαπραγματεύσεων, το 2006, σχετικά με το μέλλον της διεθνούς συνεργασίας για την αλλαγή του κλίματος όταν θα εκπνεύσει η προθεσμία για την επίτευξη των στόχων της μείωσης των εκπομπών που έχουν τεθεί με το πρωτόκολλο του Κυότο, το 2012.

Η Επιτροπή παρουσίασε επίσης τέσσερις θεματικές στρατηγικές για το περιβάλλον – για την ατμοσφαιρική ρύπανση, το θαλάσσιο περιβάλλον, τους φυσικούς πόρους και την πρόληψη και ανακύκλωση αποβλήτων. Κάθε μία από τις στρατηγικές αυτές συμβάλλει στην περισσότερο βιώσιμη χρησιμοποίηση και διαχείριση των πόρων προκειμένου να διατηρηθούν οι μελλοντικές δυνατότητες των οικονομιών μας, με παράλληλη δημιουργία θετικών επιπτώσεων για τα οικοσυστήματα και την υγεία των ανθρώπων.

Στον τομέα της ενέργειας, δόθηκε προτεραιότητα στην αντιμετώπιση των κλιματικών μεταβολών και στη διασφάλιση παροχής αειφόρου ενέργειας. Με το πράσινο βιβλίο για την ενεργειακή απόδοση προτάθηκαν μέτρα με την καλύτερη σχέση κόστους/αποτελεσματικότητας, έτσι ώστε να μειωθεί η κατανάλωση ενέργειας κατά 20 % μέχρι το 2020, με αλλαγές στην συμπεριφορά των καταναλωτών και με τη χρήση τεχνολογιών υψηλής ενεργειακής απόδοσης. Τα μέτρα αυτά αναμένεται να επιτρέψουν την εξοικονόμηση περίπου 60 δισεκατ. ευρώ ετησίως. Η Επιτροπή ενέκρινε επίσης ένα ευρωπαϊκό σχέδιο δράσης για τη βιομάζα με βασικό στόχο να υπερδιπλασιαστεί η χρησιμοποίηση της βιομάζας στην ΕΕ μέχρι το 2010 και να τεθούν οι βάσεις για ακόμα μεγαλύτερη χρησιμοποίηση της μέχρι το 2020.

Όσον αφορά το γεωργικό τομέα, εγκρίθηκε η πρόταση της Επιτροπής για ευρεία μεταρρύθμιση στον τομέα της ζάχαρης . Η μεταρρύθμιση στον τομέα της ζάχαρης θα μειώσει κατά 36 % την εγγυημένη τιμή της λευκής ζάχαρης σε διάστημα τεσσάρων ετών. Αναμένεται επίσης να αυξήσει σημαντικά την ανταγωνιστικότητα του εν λόγω τομέα, να αποκαταστήσει την ισορροπία της αγοράς και να βοηθήσει την Ένωση να εκπληρώσει τις διεθνείς υποχρεώσεις της έναντι άλλων χωρών παραγωγής ζάχαρης. Το 2005 ήταν επίσης το πρώτο έτος εφαρμογής του συστήματος ενιαίας ενίσχυσης ανά εκμετάλλευση , το οποίο καταργεί την άμεση σύνδεση της παραγωγής με τις επιδοτήσεις στο πλαίσιο της κοινής γεωργικής πολιτικής. Από το 2006, το 90 % περίπου των άμεσων πληρωμών στους γεωργούς θα αποσυνδεθεί από την παραγωγή και παράλληλα θα θεσπιστούν νέες απαιτήσεις για την τήρηση των περιβαλλοντικών προτύπων. Ένα άλλο πολιτικό επίτευγμα ήταν η έκδοση του κανονισμού για την αγροτική ανάπτυξη , σχετικά με τον οποίο επιτεύχθηκε συμφωνία με το Ευρωπαϊκό Κοινοβούλιο και το Συμβούλιο. Ο νέος κανονισμός θα δώσει στα κράτη μέλη μεγαλύτερα περιθώρια για να χρησιμοποιούν αναπτυξιακά κονδύλια προκειμένου να τονώσουν την ανάπτυξη, να δημιουργήσουν νέες θέσεις απασχόλησης και να υλοποιήσουν προγράμματα οικολογικής προστασίας σε αγροτικές περιοχές. Το Συμβούλιο ενέκρινε επίσης την πρόταση για τη θέσπιση ενιαίου νομικού πλαισίου για τη χρηματοδότηση της ΚΓΠ, την ενίσχυση και τον εκσυγχρονισμό της διαχείρισης και του ελέγχου και την ενίσχυση της δημοσιονομικής πειθαρχίας.

Στον τομέα της διατήρησης των πόρων και της διαχείρισης της αλιείας, η Επιτροπή διατύπωσε προτάσεις για να τεθούν σε εφαρμογή μακροπρόθεσμα σχέδια αποκατάστασης για διάφορα είδη . Επιπλέον, τα εγκριθέντα μέτρα για τη Βαλτική θάλασσα θα αποτελέσουν τη βάση για ένα πολυετές σχέδιο αποκατάστασης των αποθεμάτων γάδου στην περιοχή αυτή και το Συμβούλιο συμφώνησε να δημιουργηθεί μια κοινοτική υπηρεσία ελέγχου της αλιείας , η οποία θα ενισχύσει την ενιαία στρατηγική για τον έλεγχο και την επιθεώρηση της αλιείας στην Ένωση. Η Επιτροπή δημιούργησε επίσης μια ειδική ομάδα εργασίας στον τομέα της ναυτιλιακής πολιτικής, η οποία έχει ως αποστολή να καταρτίσει ένα γενικό πλαίσιο για τη βιώσιμη ανάπτυξη των ναυτιλιακών δραστηριοτήτων σε κλίμακα Ευρωπαϊκής Ένωσης.

4. Ασφάλεια και ελευθερία

‘…το ζήτημα της προσωπικής ασφάλειας των ευρωπαίων πολιτών απέναντι στο έγκλημα και στην τρομοκρατία… και η δυνατότητα των πολιτών να ζουν την καθημερινή τους ζωή χωρίς κίνδυνο…’ (Στρατηγικός στόχος 2005-2009)

Δικαιοσύνη και εσωτερικές υποθέσεις

Η έγκριση κοινού σχεδίου δράσης Συμβουλίου/Επιτροπής για την εφαρμογή του προγράμματος της Χάγης αποτέλεσε αποφασιστικό βήμα για την ανάπτυξη των πολιτικών στους τομείς της ελευθερίας, της ασφάλειας και της δικαιοσύνης στην Ευρώπη κατά την περίοδο 2005-2009. Οι τρομοκρατικές επιθέσεις της 7ης Ιουλίου στο Λονδίνο επιβεβαίωσαν την ανάγκη ανάληψης ταχείας και ολοκληρωμένης δράσης σε επίπεδο Ευρωπαϊκής Ένωσης. Η πρόταση απόφασης-πλαισίου για την ανταλλαγή πληροφοριών με βάση την αρχή της διαθεσιμότητας αναμένεται να βελτιώσει σημαντικά την πρόσβαση των αρχών καταστολής σε πληροφορίες. Στο πλαίσιο αυτό, η πρόταση απόφασης-πλαισίου σχετικά με την προστασία των δεδομένων προσωπικού χαρακτήρα που εξετάζονται στο πλαίσιο της αστυνομικής και δικαστικής συνεργασίας σε ποινικές υποθέσεις, θα συμβάλει στη διασφάλιση του σεβασμού των θεμελιωδών δικαιωμάτων.

Το σχέδιο δράσης για τα ναρκωτικά έχει ως στόχο να μειώσει την επικράτηση των ναρκωτικών και να περιορίσει την κοινωνική ζημία και τις βλάβες στην υγεία που προκαλoύν τα παράνομα ναρκωτικά. Το σχέδιο αυτό, που προβλέπει τη λήψη συγκεκριμένων μέτρων, θα καθοδηγήσει τους ενδιαφερόμενους φορείς κατά τον καθορισμό των προτεραιοτήτων στον τομέα αυτό. Η στρατηγική για την αντιμετώπιση του οργανωμένου εγκλήματος αποσκοπεί στην ανάπτυξη κοινών μεθόδων στους εθνικούς και κοινοτικούς φορείς και στη δημιουργία ενός ευρωπαϊκού συστήματος εγκληματολογικών στατιστικών, που θα αποτελέσουν τη βάση για περαιτέρω ανάπτυξη της πολιτικής στον τομέα αυτό. Η Επιτροπή επανεξέτασε επίσης το πρόγραμμα για την αμοιβαία αναγνώριση σε θέματα ποινικού δικαίου . Στη σχετική ανακοίνωση προτείνονται νομοθετικά μέτρα για την εναρμόνιση του ποινικού δικονομικού δικαίου, με παράλληλη επικέντρωση στην προστασία των ατομικών δικαιωμάτων, καθώς και πρακτικές ενέργειες για την ενίσχυση της κατάρτισης στο δικαστικό τομέα και τη στήριξη της δικτύωσης των επαγγελματιών του τομέα.

Τα τραγικά γεγονότα που συνδέονται με την έντονη αύξηση των μεταναστευτικών πιέσεων στα σύνορα της Ευρώπης, όπως στη Θέουτα και τη Μελίλια, υπογραμμίζουν την αναγκαιότητα ανάληψης ταχείας δράσης στον εν λόγω τομέα. Η πρόταση οδηγίας για την καθιέρωση κοινών προτύπων για τις διαδικασίες επαναπατρισμού και την αμοιβαία αναγνώριση των αποφάσεων απέλασης, ανταποκρίνεται στην ανάγκη ύπαρξης σαφών ευρωπαϊκών αρχών για τον επαναπατρισμό παράνομων μεταναστών. Δημιουργήθηκε επίσης η Eυρωπαϊκή Υπηρεσία για τη Διαχειριστική και Επιχειρησιακή Συνεργασία στα Εξωτερικά Σύνορα .

Στον τομέα της πολιτικής δικαιοσύνης, καταβλήθηκαν προσπάθειες για την άρση των εμποδίων που τίθενται στην αμοιβαία αναγνώριση των δικαστικών αποφάσεων και στην πρόσβαση στη δικαιοσύνη, καθώς και για τη διευκόλυνση των πολιτών σε μια διευρυμένη και ολοκληρωμένη Ευρώπη. Κατά το 2005 δόθηκε ιδιαίτερη έμφαση στο οικογενειακό δίκαιο. Η αύξηση του αριθμού των διαζυγίων, σε συνδυασμό με την αυξημένη κινητικότητα στην Ευρωπαϊκή Ένωση, αιτιολογούν την παράλληλη αύξηση του αριθμού των διασυνοριακών διαφορών που αφορούν αξιώσεις διατροφής. Η Επιτροπή πρότεινε ένα κανονισμό σχετικά με τις υποχρεώσεις διατροφής , που θα παράσχει βοήθεια, θα συμβάλλει στην επίλυση διαφορών και θα επιβάλλει την εκπλήρωση των υποχρεώσεων διατροφής σε περιπτώσεις χωρισμένων ζευγαριών που διαμένουν σε διαφορετικά κράτη μέλη.

Υγεία και ασφάλεια

Η Επιτροπή εξέδωσε ανακοίνωση με σκοπό την ενίσχυση του κοινοτικού μηχανισμού πολιτικής προστασίας . Η Επιτροπή εξασφαλίζει τη λειτουργία του εν λόγω μηχανισμού ολόκληρο το 24ωρο στο κέντρο παρακολούθησης και πληροφοριών, που στηρίζει και διευκολύνει την κινητοποίηση ζωτικών πόρων πολιτικής προστασίας σε καταστάσεις εκτάκτου ανάγκης. Το 2005, ο μηχανισμός αυτός επέτρεψε να αντιμετωπιστούν 14 καταστάσεις εκτάκτου ανάγκης, συμπεριλαμβανομένων πλημμυρών στην κεντρική Ευρώπη, πυρκαγιών σε δάση στην Πορτογαλία και τυφώνων στις Ηνωμένες Πολιτείες.

Η Επιτροπή ενέκρινε μια στρατηγική και ένα νέο πρόγραμμα για την υγεία και την προστασία των καταναλωτών . Το πρόγραμμα αυτό θα βοηθήσει στην προστασία των πολιτών από κινδύνους και απειλές που δεν μπορούν να ελέγξουν και δεν είναι δυνατή η αποτελεσματική τους αντιμετώπιση σε επίπεδο κράτους μέλους. Θα συμβάλει επίσης στη βελτίωση της επιτήρησης στην Ευρώπη και του συστήματος έγκαιρης προειδοποίησης για μολυσματικές ασθένειες, στην αύξηση του βαθμού συνεργασίας μεταξύ κρατών μελών προκειμένου να εμποδιστεί η εισαγωγή επικίνδυνων προϊόντων στην εσωτερική αγορά και στην πληροφόρηση των πολιτών για τα δικαιώματά τους δυνάμει της νομοθεσίας για τους καταναλωτές, καθώς και για τα δικαιώματα υγειονομικής περίθαλψης σε ολόκληρη την Ευρωπαϊκή Ένωση. Η προστασία των καταναλωτών προωθήθηκε επίσης με την έγκριση νέων νομοθετικών προτάσεων για την ασφάλεια των τροφίμων, συμπεριλαμβανομένου του κανονισμού για τα μέγιστα επίπεδα φυτοφαρμάκων στα τρόφιμα και ενός κανονισμού περί μικροβιολογικών κριτηρίων για τα τρόφιμα.

Το ενδεχόμενο μιας πανδημίας γρίπης δημιούργησε έντονο προβληματισμό στον πολιτικό κόσμο. Η Επιτροπή εργάστηκε από κοινού με τα κράτη μέλη προκειμένου να προετοιμαστούν να σώσουν ζωές και να περιορίσουν στο ελάχιστο την οικονομική αναστάτωση σε περίπτωση πανδημίας. Υπέβαλε νομοθετική πρόταση υποχρεώνοντας τα κράτη μέλη να εντείνουν τα μέτρα επιτήρησης και ελέγχου της γρίπης των πτηνών και καθορίζοντας σαφείς κανόνες για τον εμβολιασμό των πτηνών. Το Ευρωπαϊκό Κέντρο Πρόληψης και Ελέγχου Νόσων (ΕΚΠΕΝ) είναι πλέον πλήρως επιχειρησιακό. Τα βασικά καθήκοντα του ΕΚΠΕΝ αφορούν την επιδημιολογική επιτήρηση και την έγκαιρη προειδοποίηση και αντίδραση.

Χάρη στην έναρξη της ισχύος του κανονισμού για τα δικαιώματα των επιβατών αεροσκαφών , οι πολίτες επωφελούνται από την αυξημένη αποζημίωση και τη βελτίωση της βοήθειας σε περίπτωση άρνησης επιβίβασης και καθυστέρησης ή ακύρωσης της πτήσης. Η Επιτροπή παρουσίασε επίσης πρωτοβουλίες για τη δημοσίευση μαύρων λιστών αεροπορικών εταιρειών καθώς και την ενημέρωση των επιβατών σχετικά με την ταυτότητα των αερομεταφορέων . Οι πρωτοβουλίες αυτές κωδικοποιήθηκαν στην συνέχεια και εγκρίθηκαν μετά τα αεροπορικά ατυχήματα που συνέβησαν κατά τη διάρκεια του θέρους. Υποβλήθηκε επίσης ένα σύνολο διατάξεων σχετικά με την ασφάλεια της ναυτιλίας , που περιλαμβάνουν νομοθετικές προτάσεις για την πρόληψη ατυχημάτων και για την αύξηση της υπευθυνότητας των εφοπλιστών.

5. η ευρώπη ως παγκόσμιος εταίρος

‘…η Ένωση οφείλει να εξασφαλίσει μεγαλύτερη πολιτική συνοχή στην εξωτερική δράση της…’ (Στρατηγικός στόχος 2005-2009)

Η διεύρυνση και η ευρωπαϊκή γειτονία

Με την υπογραφή της συνθήκης προσχώρησης με τη Βουλγαρία και τη Ρουμανία ολοκληρώθηκε ο πέμπτος γύρος των ενταξιακών διαπραγματεύσεων για τη διεύρυνση της Ευρωπαϊκής Ένωσης. Οι εν λόγω δύο χώρες προβλέπεται να ενταχθούν στην ΕΕ την 1η Ιανουαρίου του 2007, υπό τον όρο ότι θα έχουν καταβάλει συμπληρωματικές προσπάθειες. Η ΕΕ έχει προετοιμάσει το έδαφος για μελλοντικές διευρύνσεις, ξεκινώντας ενταξιακές διαπραγματεύσεις με την Κροατία και την Τουρκία . Η διαδικασία σταθεροποίησης και σύνδεσης στα δυτικά Βαλκάνια έχει επίσης σημειώσει περαιτέρω πρόοδο και παραχωρήθηκε στην πρώην Γιουγκοσλαβική Δημοκρατία της Μακεδονίας το καθεστώς της υποψήφιας για ένταξη χώρας, ενώ η Ευρωπαϊκή Ένωση ενίσχυσε τις σχέσεις της με τις λοιπές χώρες των δυτικών Βαλκανίων.

Κατά το 2005, η Επιτροπή άρχισε να εφαρμόζει τα επτά σχέδια δράσης στο πλαίσιο της Ευρωπαϊκής Πολιτικής Γειτoνίας (ΕΠΓ) και ξεκίνησε διαβουλεύσεις με πέντε επιπλέον χώρες, με σκοπό την ολοκλήρωση άλλων σχεδίων δράσης. Μέσω της ΕΠΓ, η Ευρωπαϊκή Ένωση επιδιώκει την προώθηση της ορθής διακυβέρνησης και της οικονομικής και κοινωνικής ανάπτυξης σε χώρες που βρίσκονται πέραν των συνόρων της, με παράλληλη βελτίωση των περιβαλλοντικών όρων. Η ΕΠΓ συμβάλλει στη δημιουργία μιας ζώνης ευημερίας, σταθερότητας και ασφάλειας στα σύνορα της Ευρωπαϊκής Ένωσης, ενώ προσφέρει στις χώρες – εταίρους στενότερους πολιτικούς δεσμούς και στοιχεία οικονομικής ολοκλήρωσης με την ΕΕ. Στη Μέση Ανατολή , η ΕΕ συμμετέχει ενεργά στην ανοικοδόμηση της παλαιστινιακής οικονομίας, σχεδιάζοντας μακροπρόθεσμα την στρατηγική εταιρική σχέση της με την Παλαιστινιακή Αρχή, στο πλαίσιο μιας διεθνικής επίλυσης του προβλήματος.

Ο ευρύτερος κόσμος

Οι διαπραγματεύσεις για την Αναπτυξιακή Ατζέντα της Ντόχα (ΑΑΝ) στο πλαίσιο του Παγκόσμιου Οργανισμού Εμπορίου (ΠΟΕ) βρίσκονταν στο επίκεντρο της εμπορικής πολιτικής της Ένωσης κατά το 2005. Δεδομένου ότι η πρόοδος των διαπραγματεύσεων ήταν μάλλον βραδεία, η Ευρωπαϊκή Ένωση επιβεβαίωσε την προσήλωσή της στις πολυμερείς διαπραγματεύσεις, υποβάλλοντας φιλόδοξες προσφορές καθώς πλησίαζε η 6η υπουργική διάσκεψη, που διεξήχθη στο Χογκ Κογκ, το Δεκέμβριο του 2005. Δυστυχώς, οι προσπάθειες της ΕΕ να εξασφαλίσει την επίτευξη φιλόδοξων στόχων κατά τον γύρο αυτό, δεν έχουν μέχρι στιγμής βρει ανταπόκριση από άλλους σημαντικούς εταίρους. Η Ευρωπαϊκή Ένωση συνέβαλε στην σχετική επιτυχία της διάσκεψης, δεσμευόμενη να καταργήσει τις επιδοτήσεις της κατά την εξαγωγή γεωργικών προϊόντων μέχρι το 2013 και εμμένοντας στην επίτευξη συμφωνίας για μια σημαντική δέσμη μέτρων που προσδίδουν μια αναπτυξιακή διάσταση στον εν λόγω γύρο διαπραγματεύσεων.

Όσον αφορά τις διμερείς σχέσεις , σημειώθηκε πρόοδος όσον αφορά την προώθηση του πολιτικού διαλόγου και την εμβάθυνση των σχέσεών μας με ορισμένους βασικούς εταίρους σε ολόκληρο τον κόσμο. Για παράδειγμα, οι σχέσεις μεταξύ της Ευρωπαϊκής Ένωσης με τις Ηνωμένες Πολιτείες σημείωσαν μια σαφώς θετική στροφή. Η Επιτροπή διαδραμάτισε σημαντικό ρόλο στις διαπραγματεύσεις της οικονομικής πρωτοβουλίας που συμφωνήθηκε κατά τη σύνοδο κορυφής ΕΕ-Ηνωμένων Πολιτειών .

Κατά το 2005, η Επιτροπή αποτελούσε έναν από τους πέντε βασικούς χορηγούς Δημόσιας Αναπτυξιακής Βοήθειας (ΔΑΒ) στον κόσμο. Η Επιτροπή επιτάχυνε την καταβολή συνδρομής συνολικού ύψους 6,2 δισεκατ. ευρώ κατά τη διάρκεια του έτους (αύξηση κατά 10% σε σύγκριση με το προηγούμενο έτος). Με πρόταση της Επιτροπής, το Συμβούλιο και Ευρωπαϊκό Κοινοβούλιο ενέκριναν μία νέα δήλωση για την αναπτυξιακή πολιτική, την Ευρωπαϊκή Συναίνεση για την Ανάπτυξη . Για πρώτη φορά σε πενήντα χρόνια, καθορίζονται σε μια δήλωση, σε επίπεδο Ευρωπαϊκής Ένωσης, οι κοινές αξίες, αρχές, στόχοι και μέσα που θα πρέπει να χρησιμοποιηθούν για την εξάλειψη της φτώχειας και την επίτευξη των αναπτυξιακών στόχων της χιλιετίας. Με τη δήλωση αυτή, δεσμεύονται τα κράτη μέλη, όχι μόνο ως μέλη του Συμβουλίου, αλλά και με την ιδιότητά τους ως διμερείς δωρητές, καθώς και η Ευρωπαϊκή Κοινότητα. Καθώς πλησίαζε η διάσκεψη κορυφής των Ηνωμένων Εθνών για την ανασκόπηση της χιλιετίας , τον Σεπτέμβριο, η Ένωση ανέλαβε νέες δεσμεύσεις προκειμένου να επιταχυνθεί η πρόοδος για την επίτευξη των στόχων της χιλιετίας, βάσει προτάσεων της Επιτροπής. Η ΕΕ καθόρισε νέους φιλόδοξους ενδιάμεσους στόχους για τη δημόσια αναπτυξιακή βοήθεια (ΔΑΒ), για το 2010, έτσι ώστε να επιτευχθεί ο στόχος των Ηνωμένων Εθνών του 0,7% μέχρι το 2015. Κατά τον τρόπο αυτό, μέχρι το 2010 θα καταστεί ήδη δυνατό να διατεθεί συμπληρωματική ΔΑΒ ύψους 20 δισεκατ. ευρώ ετησίως από την Ευρωπαϊκή Ένωση, εκτός της τρέχουσας ετήσιας συμμετοχής των 43 δισεκατ. ευρώ. Η εν λόγω αύξηση κονδυλίων συνοδεύεται από τη δέσμευση να διασφαλιστεί μεγαλύτερη αποτελεσματικότητα, να αναζητηθούν καινοτόμες πηγές χρηματοδότησης και να παρασχεθεί περαιτέρω ελάφρυνση των δανειακών υποχρεώσεων, καθώς και η υπόσχεση να αυξηθεί κατά 50% η ΔΑΒ για την Αφρική. Με βάση πρόταση της Επιτροπής, το Συμβούλιο ενέκρινε την Ευρωπαϊκή Στρατηγική για την Αφρική . Οι πρωταρχικοί στόχοι του είναι η στήριξη των προσπαθειών της Αφρικής να επιτύχει τους αναπτυξιακούς στόχους της χιλιετίας και να προωθήσει την αειφόρο ανάπτυξη, την ασφάλεια και την ορθή διακυβέρνηση μέσω της ενίσχυσης του διαλόγου, σε συνδυασμό με την αυξημένη και αποτελεσματικότερη βοήθεια από μέρους της ΕΕ. Η αναθεώρηση της συμφωνίας του Κοτονού ενισχύει περαιτέρω την πολιτική διάσταση των σχέσεων μεταξύ της ΕΕ και των χωρών της Αφρικής, της Καραϊβικής και του Ειρηνικού, συμπεριλαμβανομένου του διαλόγου για τα ανθρώπινα δικαιώματα, τις δημοκρατικές αρχές και το κράτος δικαίου.

Εξάλλου, η Επιτροπή χρηματοδότησε προγράμματα ανθρωπιστικής βοήθειας, μεταξύ άλλων για τα θύματα του τσουνάμι στη νοτιανατολική Ασία (123 εκατ. ευρώ) και για τα θύματα των σεισμών στην Ινδία και το Πακιστάν (περί τα 50 εκατ. ευρώ), επί συνολικού προϋπολογισμού ύψους 650 εκατ. ευρώ που διατέθηκαν για ενέργειες ανθρωπιστικού χαρακτήρα και για καταστάσεις εκτάκτου ανάγκης. Η ανθρωπιστική βοήθεια συμπληρώθηκε με μέτρα για τη στήριξη της ανασυγκρότησης και της αποκατάστασης βιώσιμων μέσων συντήρησης (170 εκατ. ευρώ διατέθηκαν για τις χώρες που επλήγησαν από το τσουνάμι και 50 εκατ. ευρώ για τα θύματα του σεισμού στη νότια Ασία). Η παρέμβαση της Επιτροπής βασίζεται στην σχετική ανακοίνωσή της για την ενίσχυση της δυνατότητας επέμβασης της ΕΕ σε καταστροφές και κρίσεις σε τρίτες χώρες , που εγκρίθηκε το 2005. Η Επιτροπή εξακολούθησε επίσης να παρέχει βοήθεια σε ξεχασμένες και πολυσύνθετες κρίσιμες καταστάσεις. Οι ενισχύσεις επικεντρώθηκαν κυρίως στην Αφρική – ιδίως στο Νταρφούρ, στο Σουδάν (45 εκατ. ευρώ, εκτός των 14 εκατ. που προορίζονται για τους σουδανούς πρόσφυγες στο Τσαντ), στη Λαϊκή Δημοκρατία του Κογκό (38 εκατ. ευρώ) και στη Δυτική Αφρική (29 εκατ. ευρώ). Άλλα παραδείγματα σημαντικών προγραμμάτων ανθρωπιστικής βοήθειας αφορούν τη Μέση Ανατολή (36,6 εκατ. ευρώ) και το Βόρειο Καύκασο για να αντιμετωπίσει την κρίση στην Τσετσενία (26 εκατ. ευρώ), όπου η Επιτροπή αποτελεί τον βασικό χορηγό ανθρωπιστικής βοήθειας.

Το 2005 ήταν επίσης ένα ιδιαίτερα δραστήριο έτος όσον αφορά την παρακολούθηση εκλογών και την στήριξη εκλογικών διαδικασιών από την ΕΕ . Στον τομέα αυτό πραγματοποιήθηκαν 12 αποστολές με τη συμμετοχή 1.000 παρατηρητών. Παρασχέθηκε επίσης βοήθεια σε ορισμένες πολιτικές διαδικασίες στην Ασία και τη Μέση Ανατολή προκειμένου να υπάρξει αποτελεσματική ασφάλεια σε παγκόσμια κλίμακα. Στο Ιράκ , οι καταβληθείσες προσπάθειες αποσκοπούσαν στην βελτίωση της καθημερινής ζωής των ιρακινών πολιτών, την ενίσχυση της διακυβέρνησης καθώς και πολιτικές διαδικασίες. Οι αναληφθείσες δράσεις επικεντρώθηκαν σε ζωτικές ανάγκες, όπως στην εκπαίδευση, την υγειονομική περίθαλψη, την παροχή νερού, καθώς και σε δραστηριότητες που παράγουν εισόδημα. Οι εν λόγω ενέργειες συνέβαλαν στην διεξαγωγή εκλογών και του δημοψηφίσματος για το νέο σύνταγμα στο Ιράκ. Στο Αφγανιστάν , η Επιτροπή εξακολούθησε να παρέχει στήριξη για την ανοικοδόμηση και τη δημιουργία θεσμών, συμπεριλαμβανομένης της βοήθειας για τη διατήρηση του νόμου και της τάξης, καθώς και για την προστασία της υγείας, την προώθηση της αγροτικής ανάπτυξης και της μεταρρύθμισης της δημόσιας διοίκησης. Παρασχέθηκε επίσης στήριξη για τις βουλευτικές εκλογές που διεξήχθησαν με επιτυχία το Σεπτέμβριο. Στο Aceh (Ινδονησία), η Επιτροπή χρηματοδότησε τα μέτρα αποκατάστασης μετά το τσουνάμι, στήριξε ενεργά τις δραστηριότητες διαμεσολάβησης που οδήγησαν στην υπογραφή ειρηνευτικής συμφωνίας και παρέσχε στήριξη για μια διαρκή ειρήνη.

6. μια συγχρονη και αποτελεσματικη διοικηση που διασφαλιζει τη βελτιωση του ρυθμιστικου πλαισιου στη διευρυμενη ΕΕ

Οι προαναφερθείσες πρωτοβουλίες αναδεικνύουν το ρόλο της Επιτροπής ως οργάνου πρωτοβουλίας για τη θέσπιση κοινοτικής νομοθεσίας , καθώς και την ικανότητά της να καθιερώνει και να διευθύνει δημόσιες συζητήσεις για θέματα στρατηγικής σε ευρωπαϊκή κλίμακα, προκειμένου να αναληφθεί κοινοτική δράση. Εντούτοις, δεν πρόκειται για πλήρη κατάλογο των δραστηριοτήτων της Επιτροπής κατά το 2005[3]. Η Επιτροπή εξακολούθησε να ασκεί τα καθήκοντά της σε ένα ευρύ φάσμα δραστηριοτήτων. Με την ιδιότητά της ως ‘θεματοφύλακας των συνθηκών’ , ενθάρρυνε τα κράτη μέλη να μεταφέρουν εγκαίρως στο εθνικό τους δίκαιο τις κοινοτικές διατάξεις, να τις εφαρμόζουν ορθά και να φροντίζουν για την αυστηρή τήρησή τους.

Η Επιτροπή έχει επίσης εκτελεστική αρμοδιότητα στη διαχείριση κοινών πολιτικών . Κατά το 2005, η Επιτροπή αφιέρωσε μέγα μέρος των πόρων της για τη διασφάλιση της συνεχούς εφαρμογής των υφιστάμενων πολιτικών. Κατέβαλε επίσης σημαντικές επιπλέον προσπάθειες για την εκπλήρωση των «βασικών αποστολών» της, ιδίως όσον αφορά τον έλεγχο της εφαρμογής του κοινοτικού δικαίου και την αποτελεσματική διαχείριση των κοινοτικών προγραμμάτων, συμπεριλαμβανομένων των διαρθρωτικών ταμείων, της κοινής γεωργικής πολιτικής και των ερευνητικών προγραμμάτων. Το 2005 χαρακτηρίστηκε από την ολοκλήρωση του «προγράμματος μεταρρύθμισης» που αποσκοπούσε στη δημιουργία μιας ακόμα περισσότερο αποτελεσματικής και υπεύθυνης διοίκησης. Στο πλαίσιο αυτό, η Επιτροπή προέβη σε ευρεία μεταρρύθμιση του λογιστικού της συστήματος , υιοθετώντας μια λογιστική με βάση την αυτοτέλεια των χρήσεων, η οποία παρέχει μια καλύτερη εικόνα του ενεργητικού και του παθητικού των κοινοτήτων καθ’ όλη τη διάρκεια του έτους. Θέσπισε μια πρωτοβουλία για τη διαφάνεια , έτσι ώστε το κοινό να γνωρίζει τον τρόπο με τον οποίο ξοδεύονται τα χρήματα, καθώς και τον τρόπο με τον οποίο λαμβάνονται οι αποφάσεις. Η Επιτροπή εξέδωσε ανακοίνωση σχετικά με τον οδικό χάρτη για ένα ολοκληρωμένο πλαίσιο δημοσιονομικού ελέγχου , με σκοπό να διευκολύνει την έκδοση γνώμης χωρίς επιφυλάξεις από μέρους του Ευρωπαϊκού Ελεγκτικού Συνεδρίου όσον αφορά τη δημοσιονομική διαχείριση του κοινοτικού προϋπολογισμού, με την υλοποίηση συγκεκριμένων ενεργειών σε επίπεδο Επιτροπής και κρατών μελών. Η Επιτροπή απλούστευσε τους κανόνες σχετικά με την ανάθεση δημοσίων συμβάσεων και τις επιδοτήσεις , τροποποιώντας τους κανόνες εφαρμογής του δημοσιονομικού κανονισμού. Η Επιτροπή ενέκρινε επίσης ένα αναθεωρημένο στρατηγικό πλαίσιο της «ηλεκτρονικής Επιτροπής», επιβεβαιώνοντας κατά τον τρόπο αυτό τη δέσμευσή της για βέλτιστη χρησιμοποίηση των τεχνολογιών των πληροφοριών και επικοινωνιών για την βελτίωση της αποδοτικότητας και της διαφάνειας. Τέλος, η Επιτροπή συνέχισε την προσαρμογή της στη διεύρυνση του 2004 , προσλαμβάνοντας προσωπικό από τα νέα κράτη μέλη, παρέχοντας υπηρεσίες μετάφρασης και διερμηνείας σε εννέα επιπλέον γλώσσες και συλλέγοντας βασικά στατιστικά στοιχεία από τα νέα κράτη μέλη.

Η βελτίωση του ρυθμιστικού πλαισίου πρέπει να αποτελέσει βασικό στοιχείο για τη λήψη αποφάσεων σε όλα τα επίπεδα της ΕΕ. Η Επιτροπή έχει επιτύχει σημαντική πρόοδο όσον αφορά τους στόχους της βελτίωσης του ρυθμιστικού πλαισίου, θεσπίζοντας ένα ενημερωμένο και συνεκτικό πλαίσιο για την εξέταση των ισχυουσών, των εκκρεμουσών και των νέων ρυθμίσεων. Το πλαίσιο αυτό περιλαμβάνει κυρίως αναθεωρημένες γενικές κατευθύνσεις για την ανάλυση των επιπτώσεων, λεπτομερή εξέταση των εκκρεμουσών νομοθετικών προτάσεων, η οποία επέτρεψε τον εντοπισμό 68 προτάσεων που θα πρέπει να αποσυρθούν, μια ανακοίνωση σχετικά με την καθιέρωση κοινής μεθόδου της ΕΕ για την αξιολόγηση της διοικητικής επιβάρυνσης που επιβάλλεται από τη νομοθεσία, καθώς και μια στρατηγική για την απλούστευση του ρυθμιστικού περιβάλλοντος, συμπεριλαμβανομένου ενός τριετούς κυλιόμενου προγράμματος εργασίας.

7. συμπερασματα

Το 2005 ήταν ένα κρίσιμο έτος κατά το οποίο τέθηκαν οι βάσεις για το υπόλοιπο της θητείας της Επιτροπής Barroso. Παρά τις σημαντικές προκλήσεις, η Επιτροπή επέδειξε ηγετική ικανότητα και βούληση στο πλαίσιο της υλοποίησης των στρατηγικών της στόχων. Η Ευρώπη έχει λάβει συγκεκριμένα μέτρα και έχει θέσει τις βάσεις της ‘εταιρικής σχέσης για ανανέωση’ προκειμένου να επανέλθει σε τροχιά. Με την ανανεωμένη στρατηγική της Λισαβόνας και την επιτευχθείσα πρόοδο στο πλαίσιο των νέων δημοσιονομικών προοπτικών, η Επιτροπή θέτει δύο σημαντικές βάσεις για την επιτυχή υλοποίηση των κοινοτικών πολιτικών εντός της επόμενης δεκαετίας.

Η Επιτροπή παραμένει προσηλωμένη στη στενή συνεργασία με τα ευρωπαϊκά θεσμικά όργανα, τα κράτη μέλη, τους φορείς σε όλες τις δραστηριότητες της ζωής, καθώς και με τους διεθνείς εταίρους της. Η Επιτροπή θεωρεί πρωταρχικής σημασίας να διασφαλιστεί αποτελεσματική επικοινωνία για τα ευρωπαϊκά ζητήματα και να οικοδομηθεί ένας αληθινός διάλογος με τους πολίτες προκειμένου να ανακτηθεί η εμπιστοσύνη και η υποστήριξή τους για το ευρωπαϊκό όραμα. Κατά το 2005, η Επιτροπή ξεκίνησε μια ευρεία μεταρρύθμιση των επικοινωνιακών δραστηριοτήτων της. Εγκρίθηκε εσωτερικό πρόγραμμα δράσης για την επικοινωνία στην Ευρώπη , το οποίο συνδυάζεται απολύτως με το πρόγραμμα Δ της Επιτροπής για τη δημοκρατία, το διάλογο και τη δημόσια συζήτηση . Πάνω από όλα όμως, θα αξιολογηθεί η ικανότητα της Επιτροπής, καθώς και ολόκληρης της ΕΕ, να επικεντρώνεται και να υλοποιεί. Οι στρατηγικοί στόχοι εξακολουθούν να αποτελούν το πλαίσιο για τις δράσεις της Επιτροπής κατά τα επόμενα έτη και η ανάληψη δράσεων για το 2006 έχει ήδη καθοριστεί στο πρόγραμμα εργασιών 2006 « Απελευθερώνοντας ολόκληρο το δυναμικό της Ευρώπης» [4]. Κατά το 2005, τέθηκαν οι βάσεις. Το 2006 θα επικεντρώνεται ακόμα περισσότερο στην υλοποίηση – για μια Ευρώπη των αποτελεσμάτων.

Annex – Items adopted in 2005 from the Commission Legislative and Work Programme 2005 – by strategic objective

Prosperity

Title | Reference no | Adoption date | Type of proposal or act |

Communication on Better Regulation and Competitiveness | COM(2005) 97; SEC(2005) 175 | 16.3.2005 | Non-legislative action / Commission Communication |

Competitiveness and Innovation Framework Programme | COM(2005) 121; SEC(2005) 433; 2005/0050(COD) | 6.4.2005 | Legislative Proposal / Decision |

Communication on the new generation of tax and customs programmes | COM(2005) 111; SEC(2005) 423 | 6.4.2005 | Non-legislative action / Commission Communication |

Seventh Framework Programmes for Research (2007-2013) | COM(2005) 118+119; SEC(2005) 430+431; 2005/0043(COD); 2005/0044(CNS) | 6.4.2005 | Legislative Proposal / Decision |

Proposal for a modification of the Regulation on the Stability and Growth Pact | COM(2005) 154+155; 2005/0064(SYN); 2005/0061(CNS) | 20.4.2005 | Legislative Proposal |

Green Paper on Financial Services Integration: Horizon 2005-2010 | COM(2005) 177 | 3.5.2005 | Non-legislative action / Green Paper |

Communication i2010 | COM(2005) 229; SEC(2005) 717 | 1.6.2005 | Non-legislative action / Commission Communication |

State aid action plan | COM(2005) 107; SEC(2005) 795 | 7.6.2005 | Non-legislative action / Other |

Proposal for a Council Directive on taxation of passenger cars in the EU | COM(2005) 621; SEC(2005) 809; 2005/0130(CNS) | 5.7.2005 | Legislative Proposal / Directive |

Green Paper on obstacles to integration of mortgage credit market | COM(2005) 327 | 19.7.2005 | Non-legislative action / Green Paper |

More Research and Innovation: Investing for Growth and Employment | COM(2005) 488; SEC(2005) 1283+1289 | 12.10.2005 | Non-legislative action / Commission Communication |

Cross-border management of copyright in the online music sector | C(2005) 3764; SEC(2005) 1254 | 18.10.2005 | Non-legislative action / Recommendation |

Communication on progress in creating internal market for electricity and gas | COM(2005) 568; SEC(2005) 1448 | 15.11.2005 | Non-legislative action / Commission Communication |

Proposal for a Regulation on advanced therapies | COM(2005) 567; SEC(2005) 1444; 2005/0227(COD) | 16.11.2005 | Legislative Proposal / Regulation |

Proposal on the management structure of the industrial SESAME project (common enterprise) for the technical realisation of Single Sky | COM(2005) 602; SEC(2005) 1532; 2005/0235(CNS) | 25.11.2005 | Legislative Proposal / Directive |

Modification Customs Code: simplification of procedures - Ecustoms | COM(2005) 608; SEC(2005) 1543+1545 | 30.11.2005 | Legislative Proposal / Regulation |

Legal Framework for Payments | COM(2005) 603; SEC(2005) 1535; 2005/0245(COD) | 1.12.2005 | Legislative Proposal / Directive |

Communication on the results of the consultation launched on Defence Procurement | COM(2005) 626; SEC(2005) 1572 | 6.12.2005 | Non-legislative action / Commission Communication |

Maritime proposal | COM(2005) 651; SEC(2005) 1640+1641 | 14.12.2005 | Legislative Proposal / Regulation |

Green paper on claims for damages under EC Competition law | COM(2005) 672; SEC(2005) 1732 | 19.12.2005 | Non-legislative action / Green Paper |

Modification of Medical Devices Directives | COM(2005) 681; SEC(2005) 1742; 2005/0263(COD) | 22.12.2005 | Legislative Proposal / Directive |

Home State Taxation pilot scheme for SMEs | COM(2005) 702; SEC(2005) 1785 | 23.12.2005 | Non-legislative action / Commission Communication |

Solidarity

Title | Reference no | Adoption date | Type of proposal or act |

Communication on post 2012 Climate Change Strategies | COM(2005) 35; SEC(2005) 180 | 9.2.2005 | Non-legislative action / Commission Communication |

Social Agenda | COM(2005) 33; SEC(2005) 177 | 9.2.2005 | Non-legislative action / Commission Communication |

Green Paper on management of the demographic trends in the European Union | COM(2005) 94 | 16.3.2005 | Non-legislative action / Green Paper |

Communication on restructuring and employment | COM(2005) 120 | 31.3.2005 | Non-legislative action / Commission Communication |

Proposal for a COD Regulation establishing the EU Solidarity Fund | COM(2005) 108; SEC(2005) 447; 2005/0033(COD) | 6.4.2005 | Legislative Proposal / Regulation |

Proposal for a Council Regulation establishing Community financial measures for the implementation of the Common Fisheries Policy and in the area of the Law of the Sea | COM(2005) 117; SEC(2005) 426; 2005/0045(CNS) | 6.4.2005 | Legislative Proposal / Regulation |

Disaster Preparedness and Response Instrument | COM(2005) 113; SEC(2005) 439; 2005/0052(CNS) | 6.4.2005 | Legislative Proposal / Regulation |

Programme for active citizenship | COM(2005) 116; SEC(2005) 442; 2005/0041(COD) | 6.4.2005 | Legislative Proposal / Decision |

European Year of Mobility for Workers (2006) | - | 27.4.2005 | Non-legislative action / Other |

Communication on youth policy | COM(2005) 206; SEC(2005) 693 | 30.5.2005 | Non-legislative action / Commission Communication |

Communication on ‘non discrimination and equal chances for all - a framework strategy and a proposal for a decision on the European year for equal chances for all (2007)’ | COM(2005) 224+225; SEC(2005) 689+690; 2005/0107(COD) | 1.6.2005 | Legislative Proposal / Decision |

Sugar Reform – Common Market Organisation (CMO) Regulation + Single Payment Regulation | COM(2005) 263; SEC(2005) 808+810; 2005/0118-0120(CNS) | 22.6.2005 | Legislative Proposal / Regulation |

Green Paper on a European Energy Efficiency Initiative | COM(2005) 265 | 22.6.2005 | Non-legislative action / Green Paper |

EU Rural Development Strategy | COM(2005) 304; SEC(2005) 914; 2005/0129(CNS) | 5.7.2005 | Legislative Proposal / Decision |

Communication on eAccessibility | COM(2005) 425; SEC(2005) 1095 | 13.9.2005 | Non-legislative action / Commission Communication |

Thematic Strategy on Air Pollution | COM(2005) 446+447; SEC(2005) 1135+1133; 2005/0183(COD) | 21.9.2005 | Legislative Proposal / Directive |

Communication on reducing the climate change impact of aviation | COM(2005) 459; SEC(2005) 1184 | 27.9.2005 | Non-legislative action / Commission Communication |

Intercultural dialogue 2008 | COM(2005) 467; SEC(2005) 1202; 2005/0203(COD) | 5.10.2005 | Legislative Proposal / Decision |

Thematic strategy for the protection of the Marine Environment | COM(2005) 504+505; SEC(2005) 1290; 2005/0211(COD) | 24.10.2005 | Legislative Proposal / Directive |

Communication on sustainable energy | COM(2005) 627; SEC(2005) 1571 | 7.12.2005 | Non-legislative action / Commission Communication |

Communication on an Action plan for Biomass | COM(2005) 328; SEC(2005) 1573 | 7.12.2005 | Non-legislative action / Commission Communication |

New Directive on Audio-visual Content | COM(2005) 646; SEC(2005) 1625+1626; 2005/0260(COD) | 13.12.2005 | Legislative Proposal / Directive |

Proposal for a Regulation on motor vehicles emissions (EURO 5) | COM(2005) 683; SEC(2005) 1745; 2005/0282(COD) | 21.12.2005 | Legislative Proposal / Regulation |

Thematic Strategy on Resources | COM(2005) 670; SEC(2005) 1683+1684 | 21.12.2005 | Non-legislative action / Commission Communication |

Thematic Strategy on the Prevention and Recycling of Waste | COM(2005) 666+667; SEC(2005) 1681+1682; 2005/0281(COD) | 21.12.2005 | Legislative Proposal / Directive |

Security and freedom

Title | Reference no | Adoption date | Type of proposal or act |

EU Drugs Action Plan 2005-2008 | COM(2005) 45; SEC(2005) 216 | 14.2.2005 | Non-legislative action / Commission Communication |

Green Paper on successions and wills | COM(2005) 65; SEC(2005) 270 | 1.3.2005 | Non-legislative action / Green Paper |

Green Paper on applicable law to divorces | COM(2005) 82; SEC(2005) 331 | 14.3.2005 | Non-legislative action / Green Paper |

Health and Consumer Policy Programme | COM(2005) 115; SEC(2005) 425; 2005/0042(COD) | 6.4.2005 | Legislative Proposal / Decision |

Framework programme on fundamental rights and Justice | COM(2005) 122; SEC(2005) 434; 2005/0037(COD); 2005/0038(CNS); 2005/0039(CNS); 2005/0040(COD) | 6.4.2005 | Legislative Proposal / Framework decision (JHA) |

Framework programme on security and safeguard of freedom | COM(2005) 124; SEC(2005) 436; 2005/0034(CNS); 2005/0035(CNS) | 6.4.2005 | Legislative Proposal |

Framework programme on solidarity and management of migration | COM(2005) 123; SEC(2005) 435; 2005/0046(COD); 2005/0047(COD); 2005/0048(CNS); 2005/0049(COD) | 6.4.2005 | Legislative Proposal |

Directive on control of avian influenza | COM(2005) 171; SEC(2005) 549; 2005/0062(CNS); 2005/0063(CNS) | 28.4.2005 | Legislative Proposal / Directive |

Action Plan on the Hague Programme | COM(2005) 184 | 10.5.2005 | Non-legislative action / Other |

Protection of chicken kept for the production of meat | COM(2005) 221; SEC(2005) 801; 2005/0099(CNS) | 30.5.2005 | Legislative Proposal / Directive |

Fundamental Rights Agency | COM(2005) 280; SEC(2005) 849; 2005/0124(CNS); 2005/0125(CNS) | 30.6.2005 | Legislative Proposal / Regulation |

Proposal for a Framework Decision on the fight against counterfeiting | COM(2005) 276; SEC(2005) 848; 2005/0128(CNS) | 12.7.2005 | Legislative Proposal / Framework decision (JHA) |

Proposal for a Directive on the fight against counterfeiting | COM(2005) 276; SEC(2005) 848; 2005/0127(CNS) | 12.7.2005 | Legislative Proposal / Directive |

Animal health conditions - Aquatic animals | COM(2005) 362; SEC(2005) 1047; 2005/0153(CNS); 2005/0154(CNS) | 23.8.2005 | Legislative Proposal / Directive |

Proposal for a Directive on common standards for return procedures | COM(2005) 391; SEC(2005) 1057; 2005/0167(COD) | 1.9.2005 | Legislative Proposal / Directive |

Directive on data retention | COM(2005) 438; SEC(2005) 1131; 2005/0182(COD) | 21.9.2005 | Legislative Proposal / Directive |

Framework Decision on standards for transfer of personal data | COM(2005) 475; SEC(2005) 1241; 2005/0202(CNS) | 4.10.2005 | Legislative Proposal / Framework decision (JHA) |

Equivalent access to law enforcement authorities | COM(2005) 490; SEC(2005) 1270; 2005/0207(CNS) | 12.10.2005 | Legislative Proposal / Framework decision (JHA) |

Communication and proposal for a Regulation on the extension of the tasks of the European Aviation Safety Agency | COM(2005) 578+579; 2005/0228(COD) | 15.11.2005 | Legislative Proposal / Regulation |

3rd Package on Maritime Safety (7 legislative proposals) | COM(2005) 585+590; COM(2005) 592+593; SEC(2005) 1496-1499; SEC(2005) 1514-1517; 2005/0236-0242(COD) | 23.11.2005 | Legislative Proposal |

Green Paper on the establishment of a European Migration Monitoring Centre | COM(2005) 606 | 28.11.2005 | Non-legislative action / Green Paper |

Green Paper - Platform for Nutrition and Health | COM(2005) 637 | 8.12.2005 | Non-legislative action / Green Paper |

Maintenance obligations | COM(2005) 648+649; SEC(2005) 1628-1630; 2005/0259(CNS) | 15.12.2005 | Legislative Proposal / Regulation |

Communication including an action plan relating to legal migration | COM(2005) 669; SEC(2005) 1680 | 21.12.2005 | Non-legislative action / Commission Communication |

Europe as a world partner

Title | Reference no | Adoption date | Type of proposal or act |

Mandate for negotiations with Croatia | Accession negotiation document | 1.2.2005 | Non-legislative action / Other |

Communication on the European Neighbourhood Policy (ENP) Action Plans with Armenia, Azerbaijan and Georgia, Lebanon, Egypt | COM(2005) 72; SEC(2005) 294; SEC(2005) 285-289 | 2.3.2005 | Non-legislative action / Commission Communication |

Barcelona Process 10th anniversary | COM(2005) 139; SEC(2005) 482+483 | 12.4.2005 | Non-legislative action / Commission Communication |

Accelerating progress towards attaining the MDGs: Financing for Development | COM(2005) 133; SEC(2005) 433+434 | 12.4.2005 | Non-legislative action / Commission Communication |

Accelerating progress towards attaining the MDGs: The contribution of the EU | COM(2005) 132; SEC(2005) 452; SEC(2005) 456 | 12.4.2005 | Non-legislative action / Commission Communication |

Communication on EU-US relations | COM(2005) 196 | 18.5.2005 | Non-legislative action / Commission Communication |

Proposal for a Regulation establishing accompanying measures for Sugar Protocol countries affected by the reform of the EU sugar regime | COM(2005) 266; SEC(2005) 828; 2005/0117(COD) | 22.6.2005 | Legislative Proposal / Regulation |

Euromed mandate on services and investment | SEC(2005) 787+788 | 24.6.2005 | Legislative Proposal / Decision |

Civil Society dialogue between the EU and candidate countries | COM(2005) 290; SEC(2005) 891 | 29.6.2005 | Non-legislative action / Commission Communication |

Information note on the negotiating framework with Turkey | SEC(2005) 888 | 29.6.2005 | Non-legislative action / Other |

Proposal for a new statement on the EC Development Policy | COM(2005) 311; SEC(2005) 929 | 13.7.2005 | Non-legislative action / Commission Communication |

Communication on an EU Strategy for Africa | COM(2005) 489; SEC(2005) 1255 | 12.10.2005 | Non-legislative action / Commission Communication |

2005 ENLARGEMENT PACKAGE - I | COM(2005) 534; SEC(2005) 1352-1354 | 25.10.2005 | Non-legislative action / Commission Communication |

Opinion on the former Yugoslav Republic of Macedonia | COM(2005) 562; SEC(2005) 1425; SEC(2005) 1429 | 9.11.2005 | Non-legislative action / Opinion |

2005 ENLARGEMENT PACKAGE - II | COM(2005) 553; COM(2005) 555-559; COM(2005) 561-563; SEC(2005) 1421-1424; SEC(2005) 1426; SEC(2005) 1428 | 9.11.2005 | Agreement with third countries / Council Decision for the conclusion of an agreement |

Accession Partnership for Turkey | COM(2005) 559; SEC(2005) 1426 | 9.11.2005 | Agreement with third countries / Council Decision for the conclusion of an agreement |

European Partnership for Croatia | COM(2005) 556; SEC(2005) 1424 | 9.11.2005 | Agreement with third countries / Council Decision for the conclusion of an agreement |

EU relations with Latin America | COM(2005) 363; SEC(2005) 1590; SEC(2005) 1613 | 8.12.2005 | Non-legislative action / Commission Communication |

[1] Στρατηγικοί στόχοι 2005-2009. Ευρώπη 2010: Μια εταιρική σχέση για την ανανέωση της Ευρώπης – Ευημερία, Αλληλεγγύη και Ασφάλεια, COM(2005) 12.

[2] Για πλήρη κατάλογο των εγκριθέντων το 2005 θεμάτων του προγράμματος εργασίας, βλ. παράρτημα.

[3] Σύμφωνα με τις συνθήκες, η Επιτροπή υπέβαλε, στις 14 Φεβρουαρίου 2006, τη Γενική Έκθεση επί των δραστηριοτήτων της Ευρωπαϊκής Ένωσης , SEC(2005) 1200 τελικό.http://europa.eu.int/abc/doc/off/rg/en/2005/index.htm

[4] COM(2005) 531.